**PARTICULARITĂȚI ALE INFECȚIEI CU CYTOMEGALOVIRUS**

**LA COPIL ȘI ADULT**

Daniel Iliuță, Ovidiu Zlatian

Cytomegalovirusul (CMV) aparține grupului de virusuri herpetice (infecția cu CMV este una dintre cele mai frecvente). În zilele noastre procentul persoanelor infectate cu CMV este destul de ridicat și chiar la persoanele cu un sistem imunitar puternic, boala poate fi asimptomatică. Boala se manifestă, de obicei, în copilărie, perioada asimptomatică este tipic lungă, dar sub influența anumitor factori, simptomele pot să apară. HCMV-5 poate ajunge în corpul copilului, atât în ​​timpul dezvoltării intrauterine (prin placentă), în timpul nașterii cât și în timpul alăptării. La efectuarea testelor de laborator în sângele pacienților până la 2 ani, virusul HCMV-5 este detectat în 30-70% din cazuri. Statisticile arată că în timpul dezvoltării fetale, infecția cu CMV are loc în 30-50% din cazuri. Diagnosticul infecției cu CMV se face prin evidențierea prezenței anticorpilor din clasa IgM în sânge (semnifică infecție acută) sau a anticorpilor din clasa IgG în urină, sânge și salivă (semnifică infecție cronică) sau prin detectarea genomului viral prin tehnica PCR. Formele clinice ale infecției cu CMV pot fi cu simptome caracteristice în funcție de sistemul imunitar al copilului și calea de pătrundere a virusului în organism. Incubația durează în general ~2 luni, după care boala evoluează brusc în majoritatea cazurilor (adesea în contextul unei imunități scăzute). Infecția este gravă mai ales la pacienți imunodeprimați și severitatea infecției cu CMV crește cu cât apare la vârste mai mici. Mortalitatea prin pneumonia cu CMV atinge 60%. **În cazul personelor adulte cu un sistem imunitar deficient, CMV poate ataca anumite organe cum sunt ochii, plămânul, ficatul, sistemul gastrointestinal, creierul.**